Numai în ultimii trei ani au părăsit România 600.000 de oameni, dintre care două treimi au până în 35 de ani. Catastrofa demografică se agravează, așadar, și totuși nimeni nu citește cauzele, nimeni nu vede soluțiile remedierii ei.

Numai cu bugetari și pensionari România nu poate supraviețui ca țară. Dacă nu ne protejăm tinerii acum, foarte curând nici de bătrâni nu vom mai putea avea grijă, căci nu Olguța Vasilescu le plătește pensiile. Ea doar le mărește, ca să o voteze. Iar ei au votat-o indiferenți la faptul că pensiile vin din contribuțiile celor tineri, nu de la partid, nici de la Guvern.

Semnalul e puternic, e periculos și e extrem de clar! Dar, indiferent ce s-a întâmplat în trecut, indiferent cine pe cine a mituit și cine pe cine a vândut, noi trebuie să găsim soluții pentru a repara această ruptură dintre generații.